OzLabs/hebrew-wiki-articles huggingface dataset:
סמי מלול

סמי מלול (נולד ב-15 במאי 1954) הוא איש ציבור ישראלי, סגן וממלא מקום ראש עיריית קריית שמונה לשעבר אשר כיהן בשנת 2008 כראש עיריית קריית שמונה. משנת 2015 משמש יו"ר ועדה מרחבית לתכנון ובנייה "מורדות הכרמל".

== ביוגרפיה ==
הפועל קריית שמונה והילד סמי מלול בתור קמע הקבוצה
מלול עלה עם הוריו מטנג'יר שבמרוקו הספרדית בגיל 11 חודשים ב-1955, הצעיר מבין 11 בנים. כחלק ממדיניות יישוב עולי צפון אפריקה בעיירות הפיתוח בפריפריה, נשלחה המשפחה למעברת ח'לסה שלימים הפכה לקריית שמונה. בשנים הראשונות התגוררה המשפחה בפחון, בהמשך עברה המשפחה לצריף ולבסוף לבית צמוד קרקע שהוקצה עבורה. אביו, יעקב מלול, ייסד את סניף מפ"ם בעיר והיה מעורב בהנהלת הפועל קריית שמונה ושני אחיו שיחקו בקבוצה. בגיל 9 שימש סמי כקמע של הקבוצה וקיבל מדים זהים לשחקנים. הוא למד בבית הספר לקציני ים בעכו במשך 4 שנים ושירת בחיל הים ובשייטת.

ב-1973 כשפרצה מלחמת יום הכיפורים, התגייסו כל 11 האחים של משפחת מלול ופוזרו בחזיתות השונות ברחבי הארץ. מלול שירת בגבול סיני כתומך לחימה בשייטת 13. ב-15 באוקטובר נפל האח השלישי, , שהיה חייל בגדוד השריון 377, חטיבה 9, בתל ענתר במהלך קרבות הבלימה מול הצבא הסורי ברמת הגולן. רק לאחר מספר שבועות, בהם גורלו לא היה ידוע, הגיעה הבשורה למשפחתו. עד היום גרים מרבית האחים בקריית שמונה.

ב-1978, בגיל 23, נבחר מלול לראשונה למועצת קריית שמונה ושימש כחבר מועצת העיר במשך 20 שנים. כחבר מועצה שימש במגוון תפקידים: ממונה על מנהל הנדסה ותשתיות, ממונה על הכנסות העירייה, יו"ר וועדת משנה לתכנון ובנייה וממלא מקום ראש העירייה. באפריל 2008, בעקבות התפטרותו של ראש העיר, חיים ברביבאי, מילא מלול את מקומו. הוא כיהן כראש עיר בפועל עד הבחירות שנערכו באוקטובר. בבחירות אלו נבחר ניסים מלכה לראשות העיר, לאחר שני סבבי הצבעה.

== פעילותו הציבורית ==
במהלך עבודתו הציבורית פעל מלול לחיזוק מעמדה של העיר. בראשית שנות השמונים, לאחר שנים של התמודדות ביטחונית אשר החלישה ופגעה במעמדה של העיר, עתר מלול יחד עם חבר המועצה אבשלום צדוק ז"ל ומר יוסי בלבן לבג"ץ בדרישה לנקוט פעולות שיאפשרו את פיתוחה וקיומה של העיר ולהכרה בה כיישוב ספר. בשנת 2008 יזם מינוי ועדת חקר גבולות, בה דרשה קריית שמונה תוספת שטח של כ-18 אלף דונם משטחי המועצות האזוריות הגליל העליון ומבואות החרמון. יוזמה זו ניסתה לחולל שינוי מהותי בהתוויות תחומי השיפוט המוניציפליים בגליל, מתוך תפיסת שינוי הגבולות כמפתח לעצמאותה הכלכלית של העירייה, הפחתת תלותה בתקציבים ממשלתיים ומניעת עזיבה של אוכלוסייה צעירה חזקה .

לאור מחלוקות בנוגע לחלוקת המנדטים בבחירות שנערכו למועצת העירייה בשנת 1983, עתר מלול לבג"ץ כנגד ועדת הבחירות והצליח להביא לשינוי שיטת חלוקת המנדטים בבחירות לרשויות המקומיות. לאורך השנים פעל מלול להרחבת שיתוף הפעולה בקרב ערי ויישובי הגליל. בתוך כך לקח חלק פעיל בהקמת ובניהול איגוד ערים גליל מזרחי וגולן ושימש כמשך שנתיים כיו"ר איגוד כבאים גליל עליון. בשנים 2011–2014 שימש כמרכז פורום ערי פיתוח ופריפריה במרכז השלטון המקומי. הוא עסק בריכוז מערכת הקשרים של מרכז השלטון המקומי עם רשויות הפריפריה וייצוגן מול משרדי הממשלה וגורמים לאומיים וביישום חוק אזורי עדיפות לאומית. כיום מלול הוא יושב ראש ועדה לתכנון ובניה מרחבית מורדות הכרמל.

נשוי לטוני ולהם ארבעה ילדים ושישה נכדים.

== קישורים חיצוניים ==

==הערות שוליים==

קטגוריה:ישראלים ילידי מרוקו
קטגוריה:בוגרי בית הספר לקציני ים עכו
קטגוריה:ראשי עיריית קריית שמונה
קטגוריה:ראשי רשויות מקומיות מטעם הליכוד
קטגוריה:סגני ראשי רשויות מקומיות בישראל
קטגוריה:ישראלים שנולדו ב-1954
מכללת סאונד יואב גרא

מכללת סאונד יואב גרא הוא בית ספר לימוד להכשרת אנשי מקצוע בתחומי עיצוב והנדסת קול. בית הספר פועל מאז 1983 והכשיר כ־5,000 בוגרים.

== היסטוריה ==
המכללה הוקמה בשנת 1983 על ידי יואב גרא כבית הספר הראשון בישראל לעיצוב והנדסת קול. יואב גרא הוא החל לעסוק בהקלטה, עריכה והפקה של מוזיקה בתחילת שנות ה-70, למד ועבד בתחום בלוס אנג'לס, חזר לישראל הקליט וערך אלבומי מוזיקה של האמנים המובלים בישראל. 

בשנותיו הראשונות ערך בית הספר את השיעורים העיונים בחדרים שכורים ושכר שעות אולפן מהאולפנים הפעילים באותה תקופה (אולפני טריטון ואולפני דיבי), בהם ערך קורסים בהקלטות אולפן. בשנת 1987 עברה המכללה למשכנה הראשון ברחוב כצנלסון בתל אביב וכללה חדר לימודים ואולפן הקלטות. לאחר מכן, בשנת 1990, עבר בית הספר לרחוב ריבל 4 בתל אביב. יואב גרא, ואריה המר מיסד קמרה אובסקורה - בית הספר לאמנות, חלקו מבנה משותף ושטחי לימוד ופעילות. בשנת 2005 נרכש בית הספר קמרה אובסקורה על ידי יואב גרא וקבוצת משקיעים, לאחר שבית הספר נקלע לקשיים כלכליים, מהלך שאפשר את המשך קיומו. מאז פועלים שתי בתי הספר תחת הנהלה משותפת. בשנת 2000 עבר בית הספר למשכנו ברחוב ריבל 5. במקום הוקמו 6 אולפנים ו-8 כיתות לימוד. תחומי הלימוד הורחבו, ובנוסף להקלטות ומיקסים לאולפנים, המכללה מציעה גם התמחות בהקמה ותפעול של אולפנים ביתיים, עיצוב פסקולים לסרטים, הגברת קול להופעות חיות ותיאטרון, טכנאות קול לשידורי רדיו והפקת מוזיקה אלקטרונית. בשנת 2015 העביר יואב גרא את ניהול בית הספר לידי ינאי ספרני. יואב גרא המשיך בפעילות כמורה מהמניין.

בפיקוח משרד העבודה נפתח במכללה מסלול לימוד המקנה תעודת בקרת קול ממשלתית. בית הספר פועל בשיתוף פעולה עם איגוד מהנדסי הקול הבין לאומי (Audio Engineering Society) ושימש כסניף הישראלי של הארגון. משנת 2002 מעניק בית הספר תעודות "הנדסאי קול" המוכרת על ידי המכון הממשלתי להכשרה בטכנולוגיה ובמדע.

== לימודים ==
המכללה מציעה לימודי סאונד עיוניים עם התנסות מעשית. בסיום הלימודים מקבל הבוגר תעודת הנדסאי קול. במסלול טכנאי קול מציע 3 מסלולי התמחות, אורכו שנתיים והוא מעניק תעודת בקרת קול מטעם משרד העבודה והרווחה. מסלול מוזיקה אלקטרונית מלווה את כל תהליכי היצירה וההפקה הדרושים ליצירת מוזיקה אלקטרונית.
==בוגרים==
בין בוגרי המכללה נמנים:
* קורין אלאל - למדה במכללה בשנת 1987. בסיום הקורס הפיקה והקליטה במקום אריך נגן ובו מופיעים שלושה שירים בביצוע אלאל: "קבוצה ריקה", "דרך הכורכר" ו"Mediterranean Girl".
* יועד נבו - החל ללמוד במכללה כשהיה בן 16, בגיל 19 כבר היה חתום כטכנאי וכשותף בהפקה המוזיקלית של האלבום "אפר ואבק" של יהודה פוליקר ויעקב גלעד. בין השאר עבד עם סיה, מובי, בריאן אדמס, גולדפראפ, סופי אליס בקסטור, שוגבייבס, פט שופ בויז, גירלז אלאוד, דוראן דוראן ואייר
*אסף לביא צנעני - מלחין, מפיק מוזיקלי בעיקר בסגנון הים תיכוני
*נתן סלור - מוזיקאי, מלחין וזמר
*גיל סמטנה - בסיסט, נגן קונטרבס ומפיק מוזיקלי
*ארי קטורזה - גיטריסט, מלחין ומפיק מוזיקלי
*רזי בן-עזר - מלחין ומהנדס קול ישראלי-אמריקאי
* תום עידן - חצי מצמד ההיפ הופ אקו וטיטו

== קישורים חיצוניים ==
* 

==הערות שוליים==

קטגוריה:בתי ספר למוזיקה בתל אביב-יפו
נחמן מקוסוב

רבי נחמן מקוסוב (ה'תע"ו - ז' באב ה'תק"א, 1741 או ה'תקט"ז, 1756) היה תלמיד הבעל שם טוב ומראשוני מפיצי החסידות. הראשון שהביא את החסידות לבוקובינה.

== ביוגרפיה ==
נולד ליהושע, מובא כי היה אחיו של רבי יעקב מקוברין אבי רבי אהרן הגדול מקרלין . בתחילה היה ממתנגדיו של הבעל שם טוב, אך בהמשך נסע למז'יבוז', שם התקרב לבעל שם טוב ונעשה מחוג תלמידיו. היה מראשי הקלויז בברודי שם התיידד עם רבי נחמן מהורדונקא. בהמשך עבר ללודמיר, שם הקים בית מדרש והפיץ את מנהגי החסידות.

בהמשך עבר לקוסובה (שבבלארוס). על פי יצחק אלפסי, הוא נפטר בקוסוב בה'תקט"ז. אך על פי תמונת מצבה ישנה מלפני השואה, שהתפרסמה על ידי מכון "שפתי צדיקים", מתברר כי הוא נקבר במזריטש בה'תק"א, ועל מצבתו נכתב: .

חידושי תורתו מובאים בספרים שונים בשם אדמו"רים בני דורו, כן מופיעים סיפורים אודותיו בשבחי הבעש"ט. בספר "משנת חסידים" הובאו מתולדותיו וחידושיו.

בנו היה רבי משה, שחידושיו צוטטו על ידי התולדות יעקב יוסף והחוזה מלובלין. נכדו, רבי שניאור, מוזכר בשבחי הבעש"ט.

==לקריאה נוספת==
* אברהם אביש שור, רבי נחמן מקוסובה דודו של מרן רבי אהרן הגדול מקארלין זיע"א, בית אהרן וישראל, שנה לו, גיליון א (ריא), תשרי - חשון תשפ"א, עמ' קעא-קעו.

== הערות שוליים ==

קטגוריה:תלמידי הבעל שם טוב
קטגוריה:רבנים גליציאנים
קטגוריה:לודמיר: רבנים
קטגוריה:קוסובה: רבנים
מיס תבל 1960

מיס תבל 1960 היא תחרות מיס תבל ה-9 במספר. התחרות נערכה ב-9 ביולי 1960 במיאמי ביץ', פלורידה שבארצות הברית.

43 מתמודדות ממדינות שונות השתתפו בתחרות, בתחרות זו בפעם השלישית נבחרה נציגת ארצות הברית למיס תבל.

זוהי הפעם הראשונה שספרד ופורטוגל השתתפו בתחרות.

התחרות שודרה בשידור ישיר ב-CBS.

{| class="wikitable sortable" style="font-size:95%;"
|-
! תוצאה סופית
! מתמודדת
|-
| מיס תבל 1960
|
* – לינדה במנט
|-
| סגנית ראשונה
|
* – דניאלה ביאנקי
|-
| סגנית שנייה
|
* – אליזבת הודאקס
|-
| סגנית שלישית
|
* – ניקולט קאראס
|-
| סגנית רביעית
|
* – מריה תרזה דל ריו
|-
| 15 המועמדות הסופיות
|
* – ז'אן ג'ינה מקפרסון
* – סטלה מרקז
* – ג'ואן אלינור בורדמן
* – אינגרון הלגרד מוקל
* – מגדה פסלוגלו
* – עליזה גור
* – רנהילד אאס
* – איליין מוראת
|}

==קישורים חיצוניים==
*[https://web.archive.org/web/20120207054456/http://www.pageantopolis.com/international/Universe_1960.htm פרטים אודות התחרות]
*[https://www.newspapers.com/newspage/135660220/ כתבה על התחרות]
*[http://jpress.org.il/Olive/APA/NLI_heb/SharedView.Article.aspx?href=DAV%2F1960%2F07%2F11&id=Ar00630&sk=788CC48B מיס תבל אמריקאית]
*[http://jpress.org.il/Olive/APA/NLI_heb/SharedView.Article.aspx?href=HBKR%2F1960%2F07%2F10&id=Ar00104&sk=25C5EB7F גמר מיס תבל]

קטגוריה:מיס תבל
קטגוריה:1960
עוד לא תמו כל פלאייך

"עוד לא תמו כל פלאייך" הוא שיר שכתב יורם טהרלב והלחין רמי קלינשטיין. השיר בוצע לראשונה על ידי להקת פיקוד צפון בשנת 1984.

== רקע ==
השיר בוצע לראשונה על ידי להקת פיקוד צפון ונכלל בתוכניתה "קום והתהלך בארץ". יהודה אליאס היה חבר בלהקה באותה עת, והסולנית בשיר הייתה יסמין גמליאל.

השיר הוא שיר אהבה לנופי ארץ ישראל. טהרלב השתמש בפתיח של השיר בביטוי "ארצנו הקטנטונת", כשם שיר שנכתב בשנות הארבעים.

קלינשטיין הקליט את השיר עבור אלבום האוסף משיריו שיצא בשנת 1996. בשנת 2018 לרגל חגיגות 70 שנה למדינת ישראל, חידש קלינשטיין את השיר בדואט עם ישי לוי.

בשנת 2021 חידש קלינשטיין את השיר בדואט עם הזמר יהורם גאון כחלק בפרויקט "יעלה ויבוא", כמחווה לשיריו של יורם טהרלב.

== קישורים חיצוניים ==

* [https://www.nli.org.il/he/items/NNL_MUSIC_AL997008754667705171/NLI לדף השיר] באתר הספרייה הלאומית

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:סינגלים מ-1996
קטגוריה:שירי להקת פיקוד צפון
קטגוריה:שירי רמי קלינשטיין
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי רמי קלינשטיין
קטגוריה:שירים על ישראל
קטגוריה:ריקודי עם בישראל: שירים
הדיוויזיה ה-59 (בריטניה)

הדיוויזיה ה-59 של הצבא הבריטי היא דיוויזיה בריטית אשר לחמה במלחמות העולם.

==היסטוריה==
===מלחמת העולם הראשונה===
סמל הדיוויזיה במלחמת העולם הראשונה
ב-6 בינואר 1915 הוקמה הדיוויזיה ה-59 (צפון מידלנד ה-2), כחלק מהצבא הטריטוריאלי, והיא הייתה שכפול של הדיוויזיה ה-46 (צפון מידלנד). באפריל 1916 נשלחה הדיוויזיה לאירלנד, על מנת למגר את מרידת חג הפסחא, ובמהלך דיכוי המרד ספגה אבדות כבדות. לאחר מכן חזרה הדיוויזיה לאנגליה, וב-17 בפברואר 1917 נשלחה הדיוויזיה לצרפת. בספטמבר לחמה הדיוויזיה בקרב פשנדל, ובנובמבר היא השתתפה בקרב קמברה. באביב 1918 לחמה הדיוויזיה במבצע מיכאל וספגה אבדות כבדות, וכתוצאה מכך במאי אותה שנה פורקה הדיוויזיה באופן זמני. ביולי 1918 הוקמה הדיוויזיה מחדש, ולאחר מכן היא השתתפה במתקפת מאה הימים עד סוף המלחמה. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

===מלחמת העולם השנייה===
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-55 הוקמה הדיוויזיה ה-59 (סטפורדשייר). עם פרוץ מלחמת העולם השנייה גויסה הדיוויזיה, אך היא לא נשלחה לצרפת ונותרה בבריטניה. בתחילה היא הייתה דיוויזיה ממונעת עם 2 חטיבות בלבד, אולם לאחר המערכה על צרפת היא שונתה לדיוויזיית רגלים וצורפה לה חטיבה שלישית.

בסוף יוני 1944 הוקצתה הדיוויזיה לארמייה השנייה והועברה לצרפת לקחת חלק ב. ב-7 ביולי נטלה הדיוויזיה חלק במבצע צ'רנווד, שהביא לתפיסת העיר קן. שבוע לאחר מכן נלחמה הדיוויזיה במבצע רימון, אשר מטרתו הייתה לכבוש את העיירה נויר, אך היא לא הושגה עקב התנגדות גרמנית נחושה. הלחימה מילאה תפקיד חשוב בהסחת דעת כוחות גרמנים מהמתקפה הבריטית הגדולה, מבצע גודווד, שהושק זמן קצר לאחר מכן. בסוף יולי, החזית הגרמנית התפוררה, ומתקפה כללית יצאה לדרך. הדיוויזיה התקדמה ותפסה ראש גשר מעל נהר האורן, והגנה עליו בפני מתקפות נגד נחושות. באוגוסט 1944, הצבא הבריטי סבל ממחסור גובר והולך בכוח אדם. מכיוון שהדיוויזיה הייתה המערך האחרון שהוקם לאחרונה בשירות הארמייה השנייה בצרפת, ולא כתוצאה מביצועיה, היא נבחרה להתפרק ואנשיה הועברו ליחידות אחרות כדי לחזק אותם. הדיוויזיה התפזרה ב-26 באוגוסט, והתפרקה רשמית ב-19 באוקטובר 1944.

==קישורים חיצוניים==
* [http://59div.morssweb.com/ הדיוויזיה ה-59]

59
59
גן החיות של מוסקבה

גן החיות של מוסקבה (ברוסית: Московский зоопарк) הוא פארק זואולוגי במרכז מוסקבה.

אחד מגני החיות העתיקים ביותר באירופה וגן החיות החמישי בגודלו ברוסיה אחרי גני החיות של ירוסלב, רוסטוב על הדון, נובוסיבירסק וקרסנויארסק. זהו אחד מעשרת גני החיות המתויירים ביותר בעולם (עד 3.8 מיליון איש בשנה).

לגן החיות של מוסקבה יש מעמד של גן החיות הראשי של רוסיה, אוסף גן החיות מכיל 1267 מיני בעלי חיים, 10531 בעלי חיים.

סמל גן החיות של מוסקבה עד 2014 היה חתול טייגה פראי - מאנול. לאחר החלפת ההנהלה שונה הסמל לדימוי מופשט של שקנאים, סנאים, דולפינים ויונים.

== גלריה ==
<gallery mode="packed" heights="120px">
קובץ:Polar bear moscow zoo.jpg|דוב לבן
קובץ:Сapybara Moscow zoo.jpg|קפיבארה
קובץ:Lions Moscow zoo.jpg|אם לביאה ושתי גורות
קובץ:Raccoon Moscow zoo.JPG|דביבון
קובץ:Bald eagle Moscow zoo.jpg|עיטם לבן-ראש
קובץ:Grey seal Moscow zoo.JPG|כלב ים אפור
קובץ:Московский зоопарк. Фото 26.jpg|שפן הסבך 
קובץ:Москва. Панда IMG 8153 e1fhd-v.jpg|פנדה ענקית 
קובץ:Orangutan (bornean) 02.JPG|אורנגאוטן בורנאי 
קובץ:Felis manul in moscow zoo.jpg|חתול פאלאס, סמל של גן החיות של מוסקבה
</gallery>

==קישורים חיצוניים==

* [http://www.moscowzoo.su אתר רשמי של גן החיות של מוסקבה]
* 

קטגוריה:מוסקבה: אטרקציות תיירותיות
בואינג אקספרס

בואינג אקספרס הוא מחזה מאת אלי שגיא שפורסם ב-1979.

==עלילה==
מוטי מרום, טייס הולל המנהל מערכת יחסים במקביל עם מספר דיילות אוויר ממדינות שונות, יום אחד מקבל ירושה על סך שלושת רבעי מיליון שקל, אך התנאי לקבלת הירושה הוא שהוא יהיה נשוי.

הוא רושם פתק שבו הוא רושם את הצעת הנישואים ומניח אותו בפנסיון "חיים קלים" לשם הוא נוהג לקח את נשותיו, העלילה מסתבכת בכך ששלוש הדיילות מוצאות את הפתק, מכאן מתחילה קומדייה של טעויות.

==הדמויות==
* מוטי מרום-הטייס
*הדיילת הישראלית מאל על בעלת שיער אדוני
*הדיילת האמריקאית בעלת שיער בלונדיני
*הדיילת האיטלקייה בעלת שיער שחור
*מקס קלוצמן-מנהל הפנסיון "חיים קלים"
*דודיק-הבן של מקס
*דודה בלה שלוס

==הפקה==
המחזה הועלה באותה שנה על ידי "התיאטרון העממי" בבית ארלוזורוב, את התפאורה והתלבושות עיצב אריק קרונברג.

המשתתפים:
*מוטי מרום - עזריאל אשרוב
*הדיילת הישראלית - אירית מאירי
*הדיילת האמריקאית - מירי זמיר
*הדיילת האיטלקייה - יהודית מילוא
*מקס קלוצמן - מנשה ורשבסקי
*דודיק - אריאל פורמן
*דודה בלה שלוס - רבקה גור

==ביקורת==
על המחזה נשמעה ביקורת פמיניסטית על כך שהדמויות של הדיילות במחזה מוצגות כנשים הרודפות גברים בכל מחיר.

==קישורים חיצוניים==
* [http://jpress.org.il/Olive/APA/NLI_heb/SharedView.Article.aspx?href=MAR%2F1979%2F02%2F12&id=Ar02302&sk=22C56261 טייס חתיך ו"בורסת" הרווקות]
* [https://web.nli.org.il/sites/NLI/Hebrew/digitallibrary/pages/viewer.aspx?presentorid=NNL_Ephemera&DocID=NNL_Ephemera700152973 כרזת המחזה]

==הערות שוליים==

קטגוריה:מחזות 1979
קטגוריה:מחזות ישראליים
קטגוריה:מחזות בעברית
קטגוריה:דיילי אוויר בתרבות
פרדיננד דרייפוס

פרדיננד דרייפוס (בצרפתית: Ferdinand Dreyfus; 5 במאי 1849 – 15 ביולי 1915) היה משפטן, עורך, היסטוריון ופילנתרופ יהודי-צרפתי. בין השנים 1909–1915 כיהן כסנטור.

==ביוגרפיה==

נולד בפריז למשפחה יהודית. אחרי לימודיו עסק בעריכת דין. לאחר מכן היה עורך העיתון "Le Siècle" ("המאה"). ב־14 במרץ 1880 נבחר לפרלמנט בבחירות מקדימות לקנטון של רמבוייה (Rambouillet). בשנת 1881 הצטרף למפלגת "האיחוד הרפובליקני". היה ידיד אישי של לאון גמבטה. בשנת 1885 הוא התמודד ברשימה הרפובליקנית, אך לא נבחר.

דרייפוס היה בעל הון ובבעלותו היו מספר אחוזות בצרפת. הוא התמנה לקונסול כללי של Seine-et-Oise שבקנטון רמבוייה, וכיהן בו כמזכיר המועצה.

דרייפוס היה היסטוריון וחיבר יצירות ומחקרים היסטוריים שונים, חלקם זכו בפרסים. בשנים 1907–1908 הרצה בסורבון בנושאי מחקריו.

בין השנים 1900–1908 היה נשיא "האגודה ההיסטורית של מהפכת 1848".

בשנת 1906 התמודד דרייפוס בבחירות לסנאט הצרפתי, אך לא נבחר. בינואר 1909 נבחר דרייפוס לסנאטור מטעם Seine-et-Oise. הוא הצטרף ל"איחוד הרפובליקני". היה סגן הנשיא של מועצת בתי הכלא וחבר המועצה העליונה של החינוך הציבורי.

בתחילת מלחמת העולם הראשונה הוצע לו תפקיד מיניסטריאלי, אך הוא דחה אותו.

הוא נפטר בשנת 1915 בפריז, בגיל שישים ושש. הותיר שני בנים, ז'אק וצ'ארלס פרדיננד-דרייפוס.

==פרסומיו==

==קישורים חיצוניים==

* [http://d2b4hhdj1xs9hu.cloudfront.net/JC4C659Z.jpg האנציקלופדיה היהודית]
* [http://www.senat.fr/senateur-3eme-republique/dreyfus_ferdinand1631r3.html באתר הסנאט הצרפתי]

קטגוריה:פוליטיקאים יהודים צרפתים
קטגוריה:עורכי דין יהודים צרפתים
קטגוריה:עורכי עיתונים יהודים צרפתים
קטגוריה:צרפתים שנולדו ב-1849
קטגוריה:צרפתים שנפטרו ב-1915
דג מחוץ למים

דג מחוץ למים (באנגלית: Fish Out of Water) הוא סרט תיעודי משנת 2009 בבימויה של קיי דיקנס.<ref name=suntimes></ref> הסרט מציג שבעה פסוקים מהתנ"ך ומהברית החדשה המשמשים לרוב לגינוי הומוסקסואליות ונישואים של בני-זוג מאותו המין. לצורך צילומי הסרט, דיקנס נפגשה ושוחחה עם אנשי ציבור בעלי עמדות שונות בנושא הומוסקסואליות ותנ"ך.<ref name=timeout></ref><ref name=windycity></ref>

הסרט הוקרן בבכורה ב-18 ביולי 2009 במסגרת השתתפותו בפסטיבל הקולנוע Outfest.

== רקע ==
במאית הסרט קיי דיקנס, סיפרה לקראת יציאת הסרט לאור כי ניסיון היציאה מהארון שלה כלסבית בפניה חבריה לאוניברסיטה, שהתקבל בתגובות הומופוביות בגיבוי התנ"ך, הוביל אותה ליצור את הסרט. בין היתר היא אמרה כי, "כל כך הרבה אנשים משתמשים בתנ"ך כדרך לגנות הומוסקסואליות, אבל כל כך מעט אנשים מבינים מה בעצם אומר התנ"ך על הנושא". לדברי דיקנס, חיפוש המרואיינים בסרט ארך כארבעה חודשים, ובסופם נמצאו מעל ל-200 אנשים, ממקומות ומרקעים מגוונים, שהופיעו להתראיין לגבי סיפורם האישי בקשר להומוסקסואליות ותנ"ך.

== תוכן ==
בסרט דיקנס יוצאת למסע בעקבות הטיעונים הדתיים נגד הומוסקסואליות מתוך התנ"ך, והוא משלב בין קטעי אנימציה, ראיונות עם אנשים וניתוח תאולוגי של הנושא. דיקנס מחפשת את מקור האיסור הדתי על נטייה חד-מינית והפרשנויות עליו ומשוחחת עם אנשי דת וחוקרים שונים. בסרט מוצגים שבעה קטעים מתוך הביבליה – ארבעה מהתנ"ך (הברית הישנה) ושלושה מהברית החדשה – והוא מראה כיצד משתמשים בכל אחד מהם כדי לחזק טענות הומופוביות.

== פרסים ומועמדויות ==
{| class="wikitable"
!טקס
! פרס !! הערות
|-
|פסטיבל הסרטים הבין־לאומי רילינג, 2009
| גולת הכותרת בז'אנר התיעודי (Documentary centerpiece) ||<ref name=suntimes /><ref name=windycity2></ref><ref name=digitalburg></ref>
|-
|פסטיבל הסרטים Wichita's Tall Grass
| בחירת הקהל (מקום 2) ||<ref name=suntimes /><ref name=digitalburg />
|-
|פסטיבל הסרטים Show Me Social Justice
| בחירת השופטים בקטגוריית הסרט התיעודי הטוב ביותר ||<ref name=reader></ref>
|-
|פרסי הנראות של After Ellen
| הסרט הטוב ביותר שכולל דמות לסבית (מקום 2) ||<ref name=afterellen></ref>
|}

==קישורים חיצוניים==
* 

==הערות שוליים==

קטגוריה:ארצות הברית: נצרות
קטגוריה:להט"ב ודת
קטגוריה:סרטי 2009
קטגוריה:סרטים תיעודיים
קטגוריה:סרטי להט"ב תיעודיים
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב
קטגוריה:סרטי להט"ב אמריקאיים
טונגזי מאוהב

טונגזי מאוהב (באנגלית: Tongzhi in Love) הוא סרט תיעודי באורך 30 דקות בבימויו של רובי יאנג, המתאר את חיי ההומואים בסין. הסרט הופק על ידי תומאס לנון והוא כולל בתוכו מוזיקה מאת ביל פריזל ובריאן קין. בסינית, "טונגזי" פירושו "חבר"; מילה זו הפכה לכינוי סלנג למילה "הומו" במספר מדינות אסיאתיות.

הקרנת הבכורה העולמית של הסרט הייתה ב-18 ביוני 2008 ב-Silverdocs, פסטיבל קולנוע לסרטים תיעודיים בוושינגטון די. סי.; הקרנת הבכורה של הסרט בחוף המערבי של ארצות הברית הייתה ב-28 ביוני 2008, בפסטיבל הסרטים Frameline שבסן פרנסיסקו, שם הוקרן תחת הסרט "A Double Life". הסרט הוצג בפסטיבלי קולנוע רבים נוספים, וזכה במספר פרסים יוקרתיים, בהם "פרס גשר הזהב" לסרט התיעודי הטוב ביותר בפסטיבל הסרטים הבינלאומי ה-52 בסן פרנסיסקו, וכן בפרס הכסף ב-Mix Brasil Festival of Diversity.

==קישורים חיצוניים==
* 

קטגוריה:סרטי 2008
קטגוריה:סרטי להט"ב תיעודיים
קטגוריה:סרטים אמריקאיים
קטגוריה:סרטים סיניים
קטגוריה:סרטים קצרים
פנטום (סרט)

פנטום (בפורטוגזית: O Fantasma; באנגלית: The Phantom or The Ghost) הוא סרט דרמה ארוטי פורטוגזי משנת 2000. סרט זה, אשר הוא סרט הביכורים של הבמאי ז'ואו פדרו רודריגס, הופק על ידי חברות ההפקות העצמאית Rosa Filmes.<ref></ref>

==תקציר העלילה==
סרג׳יו הצעיר ויפה התואר (ריקרדו מנסס) עובד במשמרת הלילה באיסוף זבל ברחובותיה של ליסבון. חברתו לעבודה מגלה בו עניין רומנטי, אבל הוא לא מעוניין בה ומוצא מפלט אצל גברים מזדמנים כשהוא משוטט בעיר. בסופו של דבר סרג'יו מוקסם מאופנוע מלוטש ובעליו השחצן - צעיר אדיש לחלוטין לסרג'יו. דחפיו האפלים ביותר של סרג'יו משתחררים, ומדרדרים אותו במורד דרך מסוכנת של אלימות והשפלות.

==תגובות וביקורות==
הסרט הוקרן בהקרנת בכורה בפסטיבל הסרטים של ונציה, בו השתתף כחלק מהתחרות הרשמית. הסרט זכה בפרס הסרט הטוב ביותר ב-Newfest, פסטיבל הסרטים הלהט"בי בניו יורק, ובפסטיבל הסרטים "Entrevues" שבבלפור. בשנת 2001 ריקרדו מנסס היה מועמד לפרס גלובוס הזהב הפורטוגלי (פרס האקדמיה של פורטוגל) בקטגוריית השחקן הראשי הטוב ביותר.

==קישורים חיצוניים==
* 

* 

==הערות שוליים==

קטגוריה:סרטי 2000
קטגוריה:סרטי דרמה
קטגוריה:סרטי להט"ב
קטגוריה:סרטים ארוטיים
קטגוריה:סרטים בפורטוגזית
קטגוריה:סרטים עצמאיים
פדסקו

פדסקו (מוצרי נפט) הייתה חברה ישראלית, שהוקמה בנובמבר 1969 במטרה לשווק דלק בשטחים. פדסקו פעלה כמונופול על פי חוק והייתה בבעלות חברות הדלק הישראליות פז, דלק וסונול (שמה היה ראשי תיבות של שמות החברות בצירוף co קיצור של company).

==היסטוריה==
לאחר מלחמת ששת הימים כפתה ישראל על השטחים הגבלות מסחר עם מדינות ערב (שעד 1967 סיפקו את כל תצרוכת הדלק) ואיחוד מכסים עם מדינת ישראל. מדינת ישראל החלה לספק דלק לתחנות הדלק בשטחים מיד בתום המלחמה. תחילה שווק הדלק באמצעות סוכנים מקומיים ואחר כך על ידי חברות ישראליות באזורי זיכיון. אך בסוף 1969 החליט הממשל הצבאי הישראלי בשטחים להקים חברה אחת שתהיה בעלת מונופול על שיווק דלק בשטחים. מטרת המהלך הייתה לאפשר שליטה מרכזית בשיווק הדלק, במחירו ובאספקתו במידת הצורך. הוחלט להקים חברה משותפת לשלוש חברות הדלק שפעלו אז בישראל, כך שהם ישתפו פעולה עם המהלך וייהנו ממנו כלכלית. פדסקו החלה לפעול בתחילת 1970, כל 47 תחנות הדלק בגדה המערבית נאלצו לקבל את אספקת הדלק רק דרך פדסקו, חלקם מותגו מחדש תחת שם החברה.

במהלך האינתיפאדה הראשונה ניצלה מדינת ישראל את שליטה בשיווק הדלק ומנע את אספקתו, כצעד של ענישה קולקטיבית, לאחר שמכלית דלק ישראלית הוצתה במהלך ההתפרעויות.
===סיום המונופול===
בשנות ה-80 החלו מספר התנחלויות להקים תחנות דלק. תחנות אלו לא חויבו לעבוד תחת המונופול של פדסקו, אלא יכלו להתקשר ישירות בהסכמי שיווק עם חברות הדלק. כך לדוגמה הקימה החברה לפיתוח גוש עציון תחנת דלק בצומת גוש עציון, תחת זיכיון ישיר של חברת "דלק". ב-1990 אף הוענק לה רישיון ישיר לרכישה ושיווק דלק מבתי הזיקוק. לאחר הרפורמה במשק הדלק בישראל בשנת 1988, הוקמו חברות דלק חדשות בישראל. חברת "דור אנרגיה" הקימה מיד עם הקמתה שתי תחנות דלק חדשות בשטחים, אחת בכפר חווארה על כביש 60 והשנייה ליד הכפר חרבתא אל-מצבאח על כביש 443. כדי למנוע תחרות עם פדסקו הוצע לחברת "דור אנרגיה" להצטרף לפדסקו כשותפה. חברה נוספת בשם "גל דלק" החלה לשווק דלק לתחנות בשטחים בנוסף לפדסקו, שהחלה במאבק משפטי נגדה, ואף טענה שמחירי הדלק הזולים שהציע מממנים את האינתיפאדה. במהלך עתירה לבג"ץ, הודיעו החברות השולטות בפדסקו שהם מוכנים לפרק את החברה אם יתבקשו.

===פירוק החברה===
לאחר הסכמי אוסלו הותר לרשות הפלסטינית להקים רשות דלק עצמאית, שתהיה אחראית לניהול אספקת הדלק בשטחים. עם זאת הוסכם שמחיר הדלק יהיה זהה בשטחי הרשות למחיר בישראל ושמס הבלו יגבה מראש מהספקים על ידי מדינת ישראל ויעבור לרשות. הרשות בחרה להתקשר עם חברת דור אנרגיה, לשם הספקת דלק ומוצרי הנפט לשטחי הרשות, החל משנת 1995. עקב כך, בשנת 1996 נכנסה חברת פדסקו להליך של פירוק מרצון. בזיכיון בשטחי הרשות היה שותף איש העסקים קוקו עובדיה (בעלי חברת הדלק מיקה), שחברת ההובלה שלו "שפר את לוי", הייתה אחראית להובלת הדלק לתחנות. הזיכיון עבר אחר כך לחברת "פז" אך חברת ההובלה "שפר את לוי" עדיין אחראית לשיווק בפועל.

במהלך הליך הפירוק, חברת פדסקו פנתה לבג"ץ בדרישה שמדינת ישראל תקזז מהכספים שהיא גובה עבור הרשות, תפצה אותה על אובדן ההכנסות מביטול החוזה, ועל השקעות כביכול שביצעה בתחנות הדלק בשטחים. העתירה נדחתה.

== ראו גם ==

* אנרגיה ברשות הפלסטינית

==קישורים חיצוניים==
* 
==הערות שוליים==

קטגוריה:חברות דלק וגז בישראל
קטגוריה:הרשות הפלסטינית: כלכלה
קטגוריה:הרשות הפלסטינית: אנרגיה
קטגוריה:ישראל: חברות שהוקמו ב-1969
GOD TV

צוות צילום של GOD TV בפעולה בישראל

GOD TV היא רשת נוצרית אוונגליסטית שהחלה בבריטניה והתרחבה לרחבי העולם. משרדיה העיקריים ממוקמים בפלימות' בבריטניה, ובאורלנדו, פלורידה, ארצות הברית. משרדים אזוריים ממוקמים בהודו, סרי לנקה, דרום אפריקה, קניה, גאנה ואוסטרליה.

הרשת משדרת תוכניות שלא מבוססות על זרם דתי מסוים, בהתאם לבסיס האמונה של הברית האוונגלית של בריטניה. לוח השידורים השוטף של 24 שעות ביממה משדר מנהיגים נוצרים מזרמים שונים - מאנגליקני לפנטקוסטל, Full Gospel ויהדות משיחית. 

ההפקות המקוריות של GOD TV זכו בפרסים מטעם מועצת השידור הנוצרית של בריטניה. לוח השידורים כולל חמש גרסאות אזוריות: ארצות הברית; בריטניה ואירופה; אפריקה; אסיה ואוסטרליה, שכל אחת כוללת תוכניות מקומיות.

GOD TV מעסיקה 200 עובדים, כשוורד סימפסון משמש כנשיא ומנכ"ל. סימפסון מנחה את התוכנית "היום עם וורד" ב-GOD TV.

הטלוויזיה של GOD TV משדרת לכ-200 מדינות וטריטוריות, 24 שעות ביממה, וטוענת לצפייה פוטנציאלית של עד חצי מיליארד איש. בעיתון הפלימות' הראלד נטען כי GOD TV יכולה להגיע ל 262 מיליון בתים ברחבי העולם כולל 92.6 מיליון בתים בהודו.

==קישורים חיצוניים==

* 

==הערות שוליים==

קטגוריה:ערוצי טלוויזיה אמריקאיים
קטגוריה:ערוצי טלוויזיה בריטיים
קטגוריה:נצרות פרוטסטנטית
הרפתקאות אליס בארץ הפלאות (סרט, 1910)

הרפתקאות אליס בארץ הפלאות (באנגלית: Alice's Adventures in Wonderland) הוא סרט אילם שחור-לבן באורך של 10 דקות שנוצר בארצות הברית בשנת 1910. הסרט מבוסס על הספר באותו שם מאת לואיס קרול שיצא לאור ב-1865.

הסרט נוצר על ידי Edison Manufacturing Company, וביים אדווין סטנטון פורטר. בתפקיד הראשי בדמות אליס כיכבה גלדיס יולט. כסרט אילם, רוב תוכן האיגיון של לואיס קרול לא בא לידי מימוש. בסרט שכלל רק סליל אחד לא נכללו רוב הדמויות שבספרו של קרול. אבל מה שנכלל בסרט היה נאמן לרוח המקור הספרותי, והעיצוב היה קרוב לאיורים המקוריים של ג'ון טניאל.

==גלריה==
<gallery>
קובץ:Gladys-Hulette-Alice.jpg|גלדיס יולט בתפקיד אליס
קובץ:mad-hatter-hare-1910.jpg|הכובען המטורף והארנביב
</gallery>

==קישורים חיצוניים==

==הערות שוליים==

קטגוריה:סרטי 1910
קטגוריה:סרטי שחור-לבן אמריקאיים
קטגוריה:סרטי פנטזיה אמריקאיים
קטגוריה:סרטים אילמים
קטגוריה:סרטים מבוססי ספרים
כף מוריי (ארץ גרהאם)

כף מוריי או כף מאריי (באנגלית: Cape Murray) הוא לשון יבשה המהווה את הקצה המערבי של האי מוריי בסמוך למול החוף המערבי של חצי האי פפור בארץ גרהאם, שבאנטארקטיקה.

הכף מפרידה בין מפרץ יוז שמצפון מזרח לה, לבין מפרץ שארלוט שמדרום לכף.

== היסטוריה ==
=== גילוי ומיפוי הכף ===

הכף מופתה לראשונה בשנת 1824 על ידי צידי ליוויתנים נורווגים אשר קראו לה "נקודת בלאף" (נקודת המצוק).

הכף מופתה בשנית ב-7 בפברואר 1898, על ידי המשלחת אנטארקטיקה הבלגית, אשר חקרה את אנטארקטיקה בין השנים 1897- 1899 בפיקודו של לוטננט אדריאן דה ז'רלאש, במיפוי זה נחשבה הכף כשלוחת יבשה המחברת את חוף חצי האי פפור עם האי מוריי (אשר בבשל כך נחשב לחצי אי).

בשנת 1922, עברה ספינת ציד הלווייתנים גראאם במעבר גרהאם (הנקרא על שם הספינה) - מצר הים המפריד בין האי לבין חצי האי האנטארקטי, ובכך הוכיחה כי האי מוריי הוא אי, וכי כף מוריי אינה מחוברת אליו.

האי מוריי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

ז'רלאש קרא לכף על שמו של סר ג'ון מאריי, זואולוג ימי ואוקיינוגרף בריטי, שהיה תומך נלהב בחקר אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10415 כף מוריי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10002&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף מוריי] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6621994.html כף מוריי] באתר mindat
* [http://www.marineregions.org/gazetteer.php?p=details&id=16513 כף מוריי] באתר marineregions
* [http://nora.nerc.ac.uk/id/eprint/511296/1/BAS%20GEOMAP%202,%20sheet%201%20-%20Geological%20Map%20of%20Eastern%20Graham%20Land,%20Antarctic%20Peninsula.pdf מפה גאולוגית של מזרח ארץ גרהאם]

== הערות שוליים ==

מוריי
מוריי
מי שמאמין

"מי שמאמין" הוא סינגל שהוקלט על ידי הזמר הישראלי אייל גולן. השיר יצא לאור ב-21 בפברואר 2010, כסינגל מתוך אלבומו ה-13 של גולן, "דרך לחיים", על ידי חברת התקליטים ליאם הפקות.

== רקע וכתיבה ==
השיר נכתב על ידי יוסי גיספן, שכתב עבור גולן להיטים כמו "מיליון או דולר", "זה אני", "יפיופה" ו"מלכת היופי שלי", הולחן על ידי עדי לאון והופק על ידי דודו קומה. השיר כולל ציטוט של רבי נחמן מברסלב, "מי שמקבל בהבנה את הקיים מאושר הוא. האושר נמצא בהישג יד ואין צורך לחפש אותו". השיר הוא שיר ים-תיכוני המשלב מקצבים וזמירות חסידיים.

ב-2015, פרסם ארגון החמאס גרסת כיסוי לשיר, בה מוחלפות המילים למסרים אנטי-ציוניים. כנגד גרסתם של החמאס נמתחה ביקורת, ואף תגובה מגולן עצמו.

== הצלחה ==
השיר הופיע בבכורה במקום ה-10 במצעד השבועי של רשת ג', ובשיאו הגיע למקום הראשון. בסוף שנת 2010, הגיע למקום השלישי במצעד השנתי של התחנה.

במצעד השנתי של גלגלצ, דורג השיר במקום ה-24.

במצעד העשור שנערך על ידי כאן גימל, זכה השיר בתואר "שיר העשור".

== מיקומי שיא ==

==קישורים חיצוניים==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי איל גולן
קטגוריה:שירים בעברית
קטגוריה:שירים על אלוהים
קטגוריה:שירים על תקווה
קטגוריה:סינגלים בהוצאת ליאם הפקות
כף מוריי (שטח חסות רוס)

כף מוריי או כף מאריי (באנגלית: Cape Murray) הוא מצוק סלע מתנשא בחוף הילרי, בשטח חסות רוס, שבאנטארקטיקה.

המצוק מכוסה ברובו קרח.

המצוק מצוי בצידו הצפוני של שפך קרחון קריון אל מדף הקרח רוס.

== היסטוריה ==
=== גילוי הכף ===

הכף התגלתה בנובמבר 1903 על ידי משלחת דיסקברי, אשר חקרה את אנטארקטיקה בין השנים 1901–1904.

=== מקור השם ===

המשלחת קראה לכף על שמו של ג'ורג' ר. מ. מוריי (George R.M. Murray), שהיה מנהל זמני של הצוות המדעי של המשלחת, אשר ליווה את המשלחת עד קייפטאון.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10416 כף מוריי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10003&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף מוריי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:חוף הילרי
קטגוריה:שטח חסות רוס: לשונות יבשה
אלקסזאורוס

אלקסזאורוס (שם מדעי: Alxasaurus; מילולית: "לטאת מדבר אלקסה ") הוא סוג של דינוזאור מקבוצת התריזינוזאורים, אשר חי במשך תור הקרטיקון לפני 112 עד 100 מיליון שנה מזמננו. המאובנים של הדינוזאור התגלו בתצורת באיין גובי שבמחוז מונגוליה הפנימית, צפון סין. הוא תוארו ביד הפלאונטולוג הקנדי דייל ראסל ועמיתו הסיני דונג זימינג ב-1993 ונקרא בשם ב-1994, על שם מדבר אלקסה שבו נמצאו הממצאים. הסוג הכיל מין אחד - Alxasaurus elesitaiensis, על שם אלסיטאי (Elesitai) - הכפר הקרוב לאזור הממצאים. בנוסף, הוא נחשב לסוג היחיד במשפחת האלקסזאוריים (Alxasauridae).

האלקסזאורוס היה קרובם של התריזינוזאוריים הגדולים, והוא נחשב לאחד מהנציגים המוקדמים בעל-משפחתו. הוא הגיע לאורך של 4 מטרים ולמשקל 350 עד 400 קילוגרם בקירוב, על פי החוקר גרגורי ס. פאול, וככל הנראה היה דו-רגלי אוכל צמחים, בהתבסס על מבנה הלסת והשיניים. הממצאים שלו כללו מעט עצמות מהגולגולת והלסת, כמה שיניים, אגן ירכיים וחלקי חוליות צוואר וגב, שברי גפיים וצלעות.

דינוזאור זה היה בעל מבנה דומה לזה של הפלקריוס והבייפיאוזאורוס, ונראה שהיה מכוסה נוצות לאורך גופו.

==קישורים חיצוניים==

קטגוריה:בעלי חיים שתוארו ב-1994
קטגוריה:טקסונים שתוארו בידי דייל ראסל
קטגוריה:תריזינוזאוריה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1994
הנסיך שארל מלוקסמבורג

הנסיך שארל מלוקסמבורג (שם מלא: שארל ז'אן פיליפ ז'וזה מארי גיום; בלוקסמבורגית: Charles Jean Philippe Joseph Marie Guillaume; נולד ב-10 במאי 2020) הוא בנם של גיום, נסיך הכתר של לוקסמבורג ושל סטפני, נסיכת הכתר של לוקסמבורג. שארל הוא נסיך לבית המלוכה של לוקסמבורג (בית בורבון-פארמה) ונסיך לבית נסאו-ויילבורג.

שארל הוא נכדם החמישי של אנרי, הדוכס הגדול של לוקסמבורג (שליט לוקסמבורג) ושל הדוכסית מריה תרזה.

מרגע לידתו שארל הוא השני בסדר הירושה של לוקסמבורג, וצפוי לשמש כדוכס הגדול, לאחר אביו.

שארל נולד בעיר לוקסמבורג.ימין
== אילן יוחסין ==

== קישורים חיצוניים ==
* [https://luxtimes.lu/luxembourg/40646-luxembourg-royal-baby-boy-born-on-sunday כתבה על הלידה] בעיתון לוקסמבורג טיימס 
* [https://www.insider.com/prince-charles-of-luxembourg-royal-baby-born-during-coronavirus-pandemic-2020-5 כתבה באתר insider] 

== הערות שוליים ==

שארל, נסיך לוקסמבורג
שארל, נסיך לוקסמבורג
Hot Girl Summer

"Hot Girl Summer" (בעברית: "נערת קיץ לוהטת") הוא סינגל שהוקלט על ידי הראפרית האמריקאית מייגן די סטליון, ביחד עם הראפרים ניקי מינאז' וטיי דולה סיין.<ref name=":1"></ref><ref name=":3"></ref> הוא יצא לאור ב-9 באוגוסט 2019, בהוצאת חברת התקליטים 300 אנטרטיינמנט, כסינגל שלא מתוך אלבום.<ref name=":1" /><ref name=":3" />

השיר הגיע למקום האחד-עשר במצעד הבילבורד הוט 100 והיה לראשון של די סטליון שעשה זאת.<ref></ref>

== רקע וכתיבה ==
השיר נכתב על ידי מייגן די סטליון, ניקי מינאז', טיי דולה סיין, אייזק ביינום, ג'טביה ג'ונסון, ליל יאכטי, מייקל פוסטר, דריק קרינגטון, ג'וסי ג'יי וז'ורז' אוליבייה והופק על ידי בון קולקטור, ג'וסי ג'יי וקרייזי מייק.<ref></ref> השיר זכה בפרסי הווידאו קליפים של MTV בקטגוריית "Best Power Anthem".<ref></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-130 מיליון השמעות.<ref></ref>

== וידאו קליפ ==
הווידאו קליפ הרשמי של השיר יצא לאור ב-3 בספטמבר 2019.<ref name=":0"></ref> הקליפ בוים על ידי מונאצ'י אוסגבו והוא מציג בתוכו את מייגן די סטליון, ניקי מינאז' וטיי דולה סיין במסיבת בריכה.<ref name=":0" /> בקליפ מופיעים ידוענים וידועניות כמו מו אגנס, ריקו נאסטי, ארי לנוקס, סאמר ווקר, ג'וסי ג'יי ופרנץ' מונטנה.<ref name=":0" />

נכון לאפריל 2020, מונה הצפיות של הקליפ עומד על למעלה מ-55 מיליון צפיות.<ref name=":2"></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,500,000<small><ref></ref></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:שירי ניקי מינאז'
קטגוריה:שירי טיי דולה סיין
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי ניקי מינאז'
קטגוריה:שירים על יופי
קיץ
קטגוריה:סינגלים בהוצאת 300 אנטרטיינמנט
ג'ירו רוסה

הג'ירו רוסה (באיטלקית: Giro Rosa; שם רשמי: Giro d'Italia Femminile) הוא מרוץ אופני כביש לנשים והגרסה הנשית של מרוץ הג'ירו ד'איטליה. המרוץ נוסד בשנת 1988 ונודע בשם ה-"Giro Donne" עד שנת 2013.

== היסטוריה ==
המרוץ נוסד בשנת 1988, אז ניצחה בו מריה קאנינס המקומית. המנצחת הלא איטלקית הראשונה במרוץ הגיעה שנתיים אחרי היווסדו של המרוץ, ב-1990, כשקתרין מרסל הצרפתית ניצחה. ב-1991 ו-1992 לא התקיים המרוץ. ב-2001, הרוכבת הבולגרית זינאדיה שטאחורסאקיה ניצחה, אך בשל פרשת אימרוץ בה הייתה מעורבת, התואר נשלל ממנה והניצחון הועבר לניקול בראנדי השווייצרית, שניצחה את המרוץ גם שנתיים לאחר מכן, ב-2003, וגם ב-2005. כיום המרוץ מאורגן על ידי חברת RCS, שהיא החברה המארגנת גם של הג'ירו ד'איטליה. אך המרחקים והמסלולים במרוץ לא תואמים את זה של מרוץ הגברים, שכן הג'ירו רוסה הוא מרוץ קטעים של 10 או 9 ימים, בניגוד למרוץ הגברים, שכולל 21 קטעים. אך בדומה למרוץ הגברים, צבעי החולצות דומים, כשהמובילה בג'ירו רוסה לובשת חולצת ורודה.

כיום הג'ירו רוסה נחשב למרוץ הנשים בקטעים היוקרתי והארוך ביותר בסבב, וגם נחשב לגרנד טור היחידי בענף הנשים. מ-2013 המרוץ עבר להיות מכונה ה-"Giro Rosa" לאחר שעד שנה זו כונה ה-"Giro Donne". שיאנית הניצחונות במרוץ היא פביאנה לופריני המקומית שניצחה חמש פעמים בשנים 1995–1998 ו-2008. שיאנית ניצחונות הקטעים היא מריאנה ווס, שניצחה 32 קטעים. ווס גם ניצחה את המרוץ בשנים 2011, 2012 ו-2014.

מ-2016, המרוץ הוא חלק מסבב ה-UCI World Tour לנשים.

== מנצחות ==
{|class="wikitable"
!שנה!!רוכבת
|-
|1988|| מריה קאנינס
|-
|1989|| רוברטו בונאמוני
|-
|1990|| קתרין מרסל
|-
|1993|| לנקה אילאווסקה
|-
|1994|| מיקלה פאניני
|-
|1995|| פביאנה לופריני
|-
|1996|| פביאנה לופריני
|-
|1997|| פביאנה לופריני
|-
|1998|| פביאנה לופריני
|-
|1999|| חואנה סומאריבה
|-
|2000|| חואנה סומאריבה
|-
|2001|| ניקול בראנדי
|-
|2002|| סבטלנה בובנחובה
|-
|2003|| ניקול בראנדי
|-
|2004|| ניקול קוק
|-
|2005|| ניקול בראנדי
|-
|2006|| אדיתה פוצ'ינסקאיטה
|-
|2007|| אדיתה פוצ'ינסקאיטה
|-
|2008|| פביאנה לופריני
|-
|2009|| קלאודיה האוסלר
|-
|2010|| מארה אבוט
|-
|2011|| מריאנה ווס
|-
|2012|| מריאנה ווס
|-
|2013|| מארה אבוט
|-
|2014|| מריאנה ווס
|-
|2015|| אנה ואן דר ברחן
|-
|2016|| מייגן גווארנייר
|-
|2017|| אנה ואן דר ברחן
|-
|2018|| אנמיק ואן פלוטן
|-
|2019|| אנמיק ואן פלוטן
|-
|2020|| אנה ואן דר ברחן
|-
|2021|| אנה ואן דר ברחן
|-
|2022|| אנמיק ואן פלוטן
|-
|2023|| אנמיק ואן פלוטן
|}

==קישורים חיצוניים==

* 

== הערות שוליים ==

קטגוריה:איטליה: מרוצי אופניים
קטגוריה:מרוצי אופניים לנשים
קטגוריה:איטליה: ספורט נשים
Sex Talk

"Sex Talk" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever.<ref name=":0"></ref> הוא יצא לאור ב-22 במרץ 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיקסטייפ.<ref name=":0" />

השיר הגיע למקום ה-15 במצעד ה-.<ref></ref>

== רקע וכתיבה ==
השיר נכתב על ידי מייגן די סטליון לבדה והופק על ידי די. ג'יי ויליי.<ref></ref> במקור, יצא השיר "Cash Shit", שזכה להצלחה רבה, הפך ללהיט בעיקר בארצות הברית והסתמן להיות הסינגל הראשון מתוך המיקסטייפ, אך לבסוף יצא השיר הזה כסינגל הראשון מתוכו.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.<ref></ref>

== וידאו קליפ ==
קליפ המילים של השיר הועלה ליוטיוב ב-22 במרץ 2019, ביום צאתו כסינגל.<ref name=":2"></ref> קליפ המילים זכה להצלחה כאשר צבר למעלה מ-12 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על מיניות
קטגוריה:סינגלים בהוצאת 300 אנטרטיינמנט
Realer

"Realer" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever.<ref name=":3"></ref> הוא יצא לאור ב-16 במאי 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל השני והאחרון מתוך המיקסטייפ.<ref name=":3" />

השיר הגיע למקום ה-23 במצעד השירים של טיידל.<ref></ref>

== רקע וכתיבה ==
במקור, יצא השיר "Cash Shit", שזכה להצלחה רבה והסתמן להיות הסינגל הראשון מתוך המיקסטייפ, אך לבסוף יצא במקומו השיר "Sex Talk", תוך שהוחלט לחתום את המיקסטייפ עם הוצאת השיר הזה כסינגל השני והאחרון מתוכו.<ref name=":0"></ref>

השיר נכתב על ידי מייגן די סטליון לבדה והופק על ידי ליל-ג'ו-מייד-דה-ביט בדומה לשירה הקודם, "Sex Talk" ולשירה "Big Ole Freak".<ref name=":0" /><ref name=":1"></ref><ref></ref>

== הצלחה ==
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת 300 אנטרטיינמנט
All Dat

"All Dat" (בעברית: "כל זה") הוא סינגל שהוקלט על ידי הראפרית האמריקאית מייגן די סטליון, ביחד עם הראפר מאניבאג יו, מתוך האלבום Time Served.<ref name=":0"></ref><ref name=":1"></ref> הוא יצא לאור ב-10 באוקטובר 2019, בהוצאת חברות התקליטים רוק ניישן, CMG, בראד גאנג, אן-לס ואינטרסקופ רקורדס, כסינגל הראשון מתוך האלבום.<ref name=":0" /><ref name=":1" />

השיר הגיע למקום ה-70 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מייגן די סטליון, מאניבאג יו וג'מייקל בנדון והופק על ידי דינרו לאב.<ref name=":2"></ref> השיר כולל בתוכו קטעים מתוך השיר "", של פרוג'קט פאט.<ref name=":2" /><ref></ref> בנוסף לכך, הערבוב המוזיקלי בשיר נעשה על ידי המוזיקאי ג'ייסן ג'ושוע.<ref name=":2" /> בין היתר, נחשב השיר לשיתוף הפעולה הראשון בין די סטליון למאניבאג יו.<ref name=":2" /><ref></ref>

הווידאו קליפ הרשמי של השיר פורסם ביוטיוב ב-10 באוקטובר 2019, תוך שצבר למעלה מ-55 מיליון צפיות.<ref></ref>

== הצלחה ==
כאשר יצא, לא זכה השיר להצלחה רבה. השיר זכה לחשיפה רבה ברשת החברתית טיקטוק.<ref name=":3"></ref> בטיקטוק נעשה שימוש בשיר בכ-2.3 מיליון סרטונים שונים.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת אינטרסקופ רקורדס
Ride or Die

"Ride or Die" (בעברית: "לרכוב או למות)" הוא סינגל שהוקלט על ידי הראפרית האמריקאית מייגן די סטליון, ביחד עם ויקי-לו.<ref name=":0"></ref> הוא יצא לאור ב-25 באוקטובר 2019, בהוצאת חברת התקליטים מוטאון, כסינגל מתוך פסקול הסרט, Queen & Slim.<ref name=":0" /><ref name=":1"></ref>

השיר הגיע למקום ה-23 במצעד השירים מתחת להוט 100.<ref></ref>

== רקע וכתיבה ==
השיר נכתב על ידי מייגן די סטליון, ביחד עם ויקי-לו ו-BlaqNmilD והופק על ידי BlaqNmilD גם כן.<ref name=":1" /> במקור, יצא השיר "Collide", כסינגל הראשון והיחיד מתוך הפסקול ב-10 באוקטובר 2018, אך בהמשך יצא גם השיר הזה כסינגל.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של מייגן די סטליון ב-15 בנובמבר 2019.<ref name=":2"></ref> הקליפ צבר למעלה מ-12 מיליון צפיות.<ref name=":2" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים מסרטי קולנוע
Captain Hook

"Captain Hook" (בעברית: "קפטן הוק") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, Suga.<ref name=":0"></ref><ref name=":1"></ref> הוא יצא לאור ב-10 במרץ 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל השני מתוך המיני-אלבום.<ref name=":0" /><ref name=":1" />

השיר הגיע למקום השבעים-וארבעה במצעד הבילבורד הוט 100.<ref></ref>

== רקע וכתיבה ==
השיר נכתב על ידי מייגן די סטליון ביחד עם ליל-ג'ו-מייד-דה-ביט שגם הפיק אותו,<ref name=":0"/> והפיק עבורה שירים כמו "Realer",<ref></ref> ו-"Big Ole Freak".<ref></ref> השיר היה אמור לעזור בקידום המיני-אלבום ולכן הוציאה לו די סטליון קליפ נלווה, אך לאור הצלחתה הלא צפויה של הרצועה "Savage", הוחלט לא לקדם אותו יותר מידי.<ref name=":0" /><ref></ref><ref></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-24 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של מייגן די סטליון ב-11 במרץ 2020, בשידור חי.<ref name=":2"></ref> נכון ל-29 ביוני 2021, הקליפ צבר למעלה מ-88 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קפטן הוק
קטגוריה:שירים על שודדי ים
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת 300 אנטרטיינמנט
ששון שמוחה

הרב ששון ב"ר אליהו ב"ר משה הלוי (נולד בשנת ה'תקפ"א, 1820 -בבגדאד ונפטר בכ"ב בכסלו ה'תרע"א, 23 בדצמבר 1910), מכונה בשם הרב ששון שמוחה, שימש כראב"ד וכחכם באשי בבגדאד.

==ביוגרפיה==
הרב ששון שמוחה למד במדרש בית זלכה אצל הרב עבדאללה סומך. הרב שימש בדיינות בשנים 1841–1876 (ה'תר"א - ה'תרל"ו). בשנת ה'תר"ך התנגד לגזילת קבר יחזקאל על ידי המוסלמים מידי היהודים.

לאחר פטירת הרב עובדיה אברהם הלוי בשנת ה'תרל"ו (1876), הרב ששון שמוחה מונה להחליף את הרב במשרת החכם באשי. באותו תקופה הוא והרב אלישע דנגור כיהנו בבית הדין שבראשו עמד הרב עובדיה אברהם הלוי. 

בשנת 1879 הייתה שנת בצורת קשה שגרמה להעלאת מחיר החיטה על ידי סוחרי ויבואני החיטה. הרב ששון ניסה לבטל את ההעלאה והכריז חרם נגד הסוחרים. הכרזת החרם הייתה צעד חריף שגרם למחלוקת פנימית קשה בתוך הקהילה בבגדאד. מתנגדי הרב העלילו בפני נציגי השלטון העות'מאני כי הרב מעל בכספי הקהילה.

בשנת ה'תרל"ט (1879) פוטר הרב ששון ממשרת החכם באשי בשל טענות כנגדו בעריכת המיסים וארנונה שלא כדין. קהילת בגדאד החליטה שלא להעניק לרב המפוטר מכספי הכוללות; ביום ט"ז בסיון ה'תר"מ (1880) שלחו הסכמה נגדו, שחתמו עלייה קרוב לחמש מאות איש מחכמי ועשירי הקהילה, לרב משה הלוי. בו' באב ה'תרמ"א השיב הרב משה הלוי למה שכתבו לו, הרב התרעם על כך ואמר שמעשיהם כנגד הרב נעשו מטינה אליו. הרב הלוי החזיר את הרב ששון לתפקידו. כתוצאה מתגובתו של הרב הסכימו הנבחרים לפסוק לרב ששון סך של 375 קרוש צאג בכל חודש (חצי ממשכרותו).

אבל המחלוקות והמריבות בקהילה לא פסקו ובסוף שנת 1881 הרב הודח שוב ובמקומו מונה הרב אלישע דנגור לחכם באשי. בשנת 1883 הודח הרב אלישע דנגור ובמקומו מונה ממלא מקום חכם באשי הרב אברהם הלל. הרב ששון המשיך להיות פעיל בהנהגת הקהילה ועזר לרב הלל בפתרון משברים כמו המשבר בקבורת הרב עבדאללה סומך בשנת 1889.

בשנת ה'תרנ"ג הרב עמד לעזרת קהילת יהודי המדאן, שעמדו לטבח בהוראת המופתי של העיר. הרב פנה אל המופתי הגדול של איראן שביטל את הגזרה מול היהודים.
<gallery>
קובץ:חכמי_ורבני_עיראק.jpg|הרב ששון שמוחה יושב שני משמאל עם רבני עיראק
קובץ:רבני_עיראק.jpg|הרב ששון שמוחה יושב רביעי מימין יחד עם רבני עיראק
קובץ:Babylon-raby.jpg|הרב ששון יושב שישי מימין עם רבני עיראק
קובץ:Rabaney bagdad 1906.jpg| הרב ששון יושב שני משמאל
קובץ:Sasson Samuha.png| הרב ששון שמוחה
</gallery>

==הערות שוליים==

קטגוריה:בוגרי מדרש בית זלכה
קטגוריה:רבנים עיראקים
קטגוריה:בגדאד: רבנים
קטגוריה:נפטרים ב-1910
קונפוציוסאורניים

קונפוציוסאורניים (שם מדעי: Confuciusornithidae) היא משפחה של עופות עתיקים (עופות קמאים), שחיו במזרח אסיה לאורך הקרטיקון התחתון שלפני 131 עד 120 מיליון שנה. המשפחה היא פרימיטיבית מאוד, ובעלת הרבה מאפיינים של דינוזאורים תרופודים, אך גם בעלת מאפייני עופות. מרבית הממצאים שלהם התגלו בתצורת ג'יופוטאנג ובתצורת יישיין שבמחוז ליאונינג, סין.

המשפחה קרובה יותר לעופות הבתראים מאשר הארכיאופטריקיים, אך פחות מבני הקבוצה אורניתורה.
== מאפיינים ==
לקונפוציוסאורניים היו שובלי נוצות לאורך זנבם, אשר אולי שימשו למשיכת נקבות כמו נוצות הטווס, אך אולי שימשו גם לתעופה. לעופות אלה היו זנבות מגומדים, לסתות חסרות שיניים שדמו לעופות המודרניים, ואולם היו להם טפרים בולטים לאורך הכנפיים שהיו מעט יותר קצרות מאשר העופות הבתראים.

מינים אלה היו קטנים מאוד, וכנראה היו שוכני עצים למיניהם. הם חיו על טריפת חרקים וטרף דומה ונשמרו מטורפים כמו תרופודים אחרים שארבו ביער.

==מיון==
* Changchengornis
* קונפוציוסאורניס (Confuciusornis)
* Eoconfuciusornis
* Yangavis

==קישורים חיצוניים==

מיני המשפחה בהשוואה לאדם.

*
ויליאם פלטני

ויליאם פלטני (באנגלית: William Pulteney; 18 במאי 1861 – 14 במאי 1941)<ref name="odnb"></ref> היה גנרל בריטי במלחמת העולם הראשונה.

== ביוגרפיה ==
פולטני נולד ב-18 במאי 1861, והתחנך באיטון קולג'. הוא הצטרף למיליציה של אוקספורד בשנת 1878. לאחר מכן הוא הועבר לרגימנט המשמר הסקוטי שם הוסמך כלוטננט משנה ב-23 באפריל 1881, והועלה לדרגת לוטננט ב-2 ביולי 1881.

בשנה שלאחר מכן שירת במלחמה האנגלו-מצרית, שם נכח בקרב תל אל קביר (ספטמבר 1882). ב-4 במאי 1892 הועלה לדרגת קפטן, ובשנת 1895 שירת עם משלחת בוניורו ומשלחת ננדי, שעליה אוזכר בשדרים וקיבל את עיטור אות השירות המצוין (DSO). הקידום למייג'ור הגיע לאחר 1 במאי 1897.

מלחמת הבורים השנייה פרצה באוקטובר 1899, ופלטני שירת עם הגדוד הראשון של הרגימנט שלו בדרום אפריקה משלהי 1899, כשהוא מחזיק בדרגת ייצוג של לוטננט קולונל מ-11 בנובמבר 1899. הוא לחם בקרבות בלמונט, אנסלין ונהר מודדר (נובמבר 1899) ובקרב מג'רספונטיין (דצמבר 1899). בשנה שלאחר מכן מונה לסגן המפקד של הרגימנט באפריל, השתתף בצעדה לבלומפונטיין ופרטוריה, ובקרבות גבעת היהלומים (יוני 1900), בלפסט (אוגוסט 1900) ובמעבר לקומטיפורט בספטמבר. על שירותו במלחמה, הוא הועלה לדרגת קולונל ב-29 בנובמבר 1900.<ref>Hart´s Army list, 1903</ref> הוא נשאר עם הרגימנט שלו בדרום אפריקה עד שהמלחמה הסתיימה במאי 1902, ויצא לבריטניה באונייה בריטניה כחודשיים אחר כך.

לאחר המלחמה הוא פיקד על החטיבה ה-16 באירלנד משנת 1908 ועל הדיוויזיה ה-6 בדרום אירלנד בשנת 1910.

לפלטני הייתה קריירה מבצעית נרחבת במהלך מלחמת העולם הראשונה, והוא פיקד על הקורפוס ה-3 בחזית המערבית ברציפות החל מ-31 באוגוסט 1914 עד 19 בפברואר 1918. פולטני פיקד על הקורפוס ה-13 בבריטניה מ-20 בפברואר 1918 עד 15 באפריל 1919.

הוא מילא את תפקיד המוט השחור בפרלמנט של הממלכה המאוחדת בין השנים 1920–1941, וב-14 במאי 1941 מת בביתו בסטנסטנד מאונטפיצ'ט, אסקס.

== עיטורים ==
הוא קיבל את תואר אביר מפקד מסדר האמבט בשנת 1915; אביר מפקד מסדר מיכאל הקדוש וג'ורג' הקדוש בשנת 1917, ואביר מפקד המסדר הוויקטוריאני המלכותי בשנת 1918.

== הערות שוליים ==

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:בוגרי איטון קולג'
קטגוריה:ציון לשבח (בריטניה)
קטגוריה:בריטים שנולדו ב-1861
קטגוריה:בריטים שנפטרו ב-1941
Freak (שיר של טייגה ומייגן די סטליון)

"Freak" (בעברית: "פריק") הוא סינגל שהוקלט על ידי הראפרית האמריקאית מייגן די סטליון, ביחד עם הראפר טייגה.<ref name=":0"></ref> הוא יצא לאור ב-13 במרץ 2020, בהוצאת חברות התקליטים סוני מיוזיק אנטרטיינמנט, קולומביה רקורדס ולאסט קינגס רקורדס, כסינגל שלא מתוך אלבום.<ref name=":0" />

השיר הגיע למקום העשרים במצעד השירים מתחת להוט 100,<ref></ref> וזכה להצלחה ניכרת בפלטפורמת שיתוף הווידאו טיקטוק, תוך שצולמו לשיר מאות אלפי סרטונים.<ref></ref>

== רקע וכתיבה ==
השיר נכתב על ידי מייגן די סטליון, טייגה ודייוויד פייטון והופק על ידי מוסטרד & פליזניה.<ref></ref>

די סטליון החליטה להוציא את השיר בסמוך להוצאת הסינגל השני "Captain Hook", מתוך המיני-אלבום השלישי שלה, Suga.<ref name=":0" /><ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== הצלחה ==
הווידאו קליפ הרשמי של השיר הועלה לערוץ היוטיוב של טייגה ב-13 במרץ 2020, בשידור חי.<ref name=":1"></ref> הקליפ צבר למעלה מ-14 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טייגה
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת קולומביה רקורדס